Victor Ponta a declarat la TVR că nici Călin Popescu Tăriceanu, președintele ALDE, sau Gabriela Firea, primarul general al Capitalei, nu ar fi câștigat în fața lui Klaus Iohannis, în turul doi, dar că nu ar fi obținut un scor atât de mic precum Viorica Dăncilă, scrie G4Media.ro.

Președintele Pro România spune că nu trebuie să mire pe nimeni rezultatul prost al Vioricăi Dăncilă în condițiile în care șef de campanie a fost Olguța Vasilescu.

„Cred că nici Tăriceanu sau Firea nu îl băteau pe Iohannis în turul doi, dar sigur nu luau acest scor, luau mult mai mult. Dar dacă o pui pe Olguța Vasilescu șef de campanie, de ce te miri că ai luat scorul lui Vadim Tudor? (…) Doamna Dăncilă a greșit grav, a pierdut tot”, a declarat Victor Ponta luni seară, la TVR.

Editor web: Liviu Cojan